ວິດ​ສະຫລາດ ຈະຊ່ວຍ ຮັກສາ ສຸຂະນາໄມ ໃນເຂດ ປະສົບໄພພິບັດ (ລາຍງານ ຮຽນພາສາອັງກິດ) 
ວິດ​ສະຫລາດ ທີ່​ຍັງ​ເປັນໂຄງການທົດລອງຢູ່ ເອີ້ນວ່າ eSOS ນັ້ນ ​ເປັນຫ້ອງ​ນ້ຳ ​ຫລືວິດທີ່ເບົາໆ ແລະທໍາງານດ້ວຍ ພະລັງແສງຕາເວັນ.
ການທຳລາຍລະບົບສຸຂະນາໄມ ໂດຍສົງຄາມ ຫຼື ໄພພິບັດ ທຳມະຊາດ ຕ່າງໆນັ້ນ ສາມາດເຮັດໃຫ້ ໂສກນາດຕະກຳໃນ ເບື້ອງຕົ້ນ ຮ້າຍແຮງ ຂຶ້ນຕື່ມອີກ ໂດຍການກໍ່ໃຫ້ເກີດມີພະຍາດ ແລະຄວາມສ່ຽງທີ່ແກ່ຍາວອອກໄປ ຕໍ່ການເສຍຊີວິດ ໃນບັນດາ ປະຊາຊົນ ທີ່ລອດຊີວິດມານັ້ນ ໂດຍສ່ວນໃຫຍ່ແລ້ວ ຫຼັງຈາກມີ ໄພພິບັດເກີດຂຶ້ນ ພວກທີ່ລອດຊີວິດ ນັ້ນ ແມ່ນຈະຂຸດຂຸມເພື່ອ ໃຊ້ແທນຫ້ອງນ້ຳ ທີ່ຖືກທຳລາຍໄປ ເຊື້ອພະຍາດຕ່າງໆຈາກ ອາຈົມ ທີ່ຂັບຖ່າຍອອກມານັ້ນ ສາມາດຜ່ານ ໄປເຖິງແຫລ່ງນ້ຳ ຕ່າງໆໄດ້ ແລະຈະກໍ່ໃຫ້ເກີດການລະບາດຂອງໂຣກ ອະຫິວາ ແລະພະຍາດອື່ນໆໄດ້ ທີມງານນຶ່ງຂອງອົງການສະຫະປະຊາ ຊາດ ກຳລັງພາກັນປະດິດສ້າງ ຫ້ອງນ້ຳ ຫລືວິດຮາຍເທັກ ທີ່ ເອີ້ນວ່າ Smart toilet ຫລື ວິດສະຫລາດ ເພື່ອນຳໃຊ້ໃນເຂດ ທີ່ປະສົບກັບໄພພິບັດ ຊຶ່ງອອກແບບມາ ເພື່ອປົກປ້ອງລະບົບ ສາຍໂສ້ດ້ານສຸຂະນາໄມ ແລະປ້ອງກັນການເປື້ອນເປິະຂອງ ແຫລ່ງນ້ຳ ຜູ້ສື່ຂ່າວວີໂອເອ Zlatica Hoke ມີລາຍງານກ່ຽວ ກັບເລື້ອງນີ້ ຊຶ່ງໄຊຈະເລີນສຸກ ຈະນຳມາສະເໜີທ່ານ ວິດສະຫລາດ ທີ່ຍັງເປັນໂຄງການທົດລອງຢູ່ ເອີ້ນວ່າ eSOS ນັ້ນ ເປັນຫ້ອງນ້ຳ ຫລືວິດ ທີ່ເບົາໆ ແລະທໍາງານດ້ວຍພະລັງແສງຕາເວັນ ທ່ານ Damir Brdjanovic ແລະທີມ ນັກວິທະຍາສາດຂອງທ່ານ ຢູ່ສະຖາບັນສິດສອນກ່ຽວກັບນ້ຳ ຂອງ UNESCO ກໍຄື ອົງການເສດຖະກິດ ວິທະຍາສາດ ແລະວັດທະນາທຳ ຂອງສະຫະປະຊາຊາດ ໃນ ປະເທດເນເທີແລນ ກ່າວວ່າ ໂຄງການນີ້ ໄດ້ຖືກອອກແບບມາເພື່ອການບັນເທົາທຸກ ເຂດໄພພິບັດ ແຫ່ງສັດຕະວັດທີ 21 ດຣ Brdjanovic ສາສະດາຈານຝ່າຍວິສະວະກໍາດ້ານສຸຂະນາໄມ ເວົ້າວ່າ ວິດສະຫລາດ eSOS ບໍ່ໜັກ ເຮັດໃຫ້ສາມາດນຳສົ່ງໄປຍັງເຂດໄພພິບັດໄດ້ ຢ່າງງ່າຍ ດາຍ ແຕ່ຈຸດເດັ່ນ ທີ່ເປັນເອກະລັກຂອງມັນ ແມ່ນການ ອອກແບບໃຫ້ຮັບມືກັບສະຖານະ ການສຸກເສີນດ້ານສຸຂະນາໄມໄດ້ ຮອບດ້ານ ແລະຫລຸດຜ່ອນການຂົ່ມຂູ່ຕໍ່ ສຸຂະພາບ ຂອງມວນຊົນ ລະບົບຫ້ອງນ້ຳ eSOS ມີສ່ວນປະກອບ  ຫລາຍຢ່າງ ເຊັ່ນວ່າ ຫ້ອງເກັບ ແລະສະໜອງພະລັງງານ ໜ່ວຍ sensor ລະບົບ GPS ທີ່ຕິດຕາມຈຸດທີ່ຕັ້ງ ແລະໜ່ວຍ ຕິດຕາມປະລິມານສິ່ງປະຕິຄູນ ທີ່ສະສົມຂຶ້ນໃນວິດນັ້ນ ຂໍ້ມູນທັງໝົດເຫຼົ່ານີ້ ຈາກລະບົບ ຫ້ອງນ້ຳສະຫລາດ eSOS ສາມາດໂອນໄປຍັງ ສູນກາງປະສານງານສຸກເສີນ ຊຶ່ງອຳນວຍ ໃຫ້ບັນດາເຈົ້າໜ້າທີ່ ສາມາດກຳນົດຄວາມຕ້ອງການ ຂອງເຂດປະສົບໄພພິບັດນັ້ນໄດ້ ມັນຍັງສາມາດບຳບັດນ້ຳປັດສະວະ ໃຫ້ສະອາດ ແລະນຳມາຫມຸນໃຊ້ ເປັນນ້ຳຊົນລະປະ ທານໄດ້ ຜ່ານການໃຊ້ລະບົບແຜ່ນເຫຍື່ອຫຸ້ມເຄື່ອງຕອງປະຕິກອນຊີວະພາບຫຼາຍໆຊັ້ນ ດຣ Brdjanovic ເວົ້າວ່າ ຫ້ອງນ້ຳສະຫລາດນີ້ ກຳລັງຢູ່ໃນຂັ້ນທົດສອບ ແລະຈະນຳໄປຕິດຕັ້ງ ຢູ່ສູນອົບພະຍົບແຫ່ງ ນຶ່ງ ໃຫ້ພວກທີ່ໄດ້ຮັບເຄາະຮ້າຍຈາກໄພພິບັດຢູ່ໃນຟີລິບປິນໃຊ້ ໃນທ້າຍປີນີ້ ພວກທີ່ປະ ດິດມັນອອກມາ ຫວັງວ່າ ຫ້ອງນ້ຳສະຫລາດບັນເທົາທຸກນີ້ ຈະຊ່ອຍຊີວິດຂອງຊາວອົບ ພະຍົບ  ໄວ້ໄດ້ ແລະອຳນວຍໃຫ້ເຂົາເຈົ້າດຳລົງຊີວິດຢູ່ໄດ້ ຢ່າງມີສັກສີຂອງຄວາມເປັນ ມະນຸດ I’m Jonathan Evans